OzLabs/hebrew-wiki-articles huggingface dataset:
יחסי גיאנה – קוריאה הדרומית

[[נשיא קוריאה הדרומית לי מיונג-באק נפגש בסיאול עם נשיא גיאנה בהרט ג'גדאו, 2010]]
יחסי גיאנה–קוריאה הדרומית הם היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של קוריאה.

== סקירה כללית ==
בין הרפובליקה השיתופית של גיאנה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין הרפובליקה השיתופית של גיאנה לבין הרפובליקה של קוריאה כוננו ב-13 ביוני 1968. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מגיאנה לקוריאה הדרומית ===
* אפריל 2010, יוני 2011 - בהרט ג'גדאו, נשיא גיאנה

== נציגויות דיפלומטיות ==
* גיאנה אינה מיוצגת בקוריאה הדרומית בדרג השגרירות. גיאנה מיוצגת בקוריאה הדרומית בדרג הקונסולרי באמצעות קונסוליה רשמית שהיא מחזיקה בסיאול, בירת המדינה.
* קוריאה הדרומית אינה מיוצגת בגיאנה בדרג השגרירות. קוריאה הדרומית מיוצגת בגיאנה בדרג הקונסולרי באמצעות קונסוליה רשמית שהיא מחזיקה בג'ורג'טאון, בירת המדינה. קוריאה הדרומית האמינה את שגרירותה שבקראקס, בירת ונצואלה הסמוכה, על גיאנה.

== קישורים חיצוניים ==

* [http://www.mofa.go.kr/eng/nation/m_4902/view.do?seq=58 Republic of Guyana], אתר משרד החוץ של קוריאה הדרומית

== הערות שוליים ==
יחסי ברבדוס – קוריאה הדרומית

יחסי ברבדוס–קוריאה הדרומית הם היחסים הדיפלומטיים הרשמיים שבין ברבדוס לבין הרפובליקה של קוריאה.

== סקירה כללית ==
בין ברבדוס לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין ברבדוס לבין הרפובליקה של קוריאה כוננו ב-15 בנובמבר 1977. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מברבדוס לקוריאה הדרומית ===
* אוקטובר 2018 - ג'רום וולקאט, שר החוץ של ברבדוס

== נציגויות דיפלומטיות ==
* ברבדוס אינה מיוצגת בקוריאה הדרומית, הן בדרג השגרירות והן בדרג הקונסולרי.
* קוריאה הדרומית אינה מיוצגת בברבדוס בדרג השגרירות. קוריאה הדרומית מיוצגת בברבדוס בדרג הקונסולרי באמצעות קונסוליה רשמית שהיא מחזיקה בברידג'טאון, בירת המדינה. קוריאה הדרומית האמינה את שגרירותה שבפורט אוף ספיין, בירת טרינידד וטובגו הסמוכה, על ברבדוס.

== קישורים חיצוניים ==
* [http://www.mofa.go.kr/eng/nation/m_4902/view.do?seq=44 Barbados], אתר משרד החוץ של קוריאה הדרומית

== הערות שוליים ==
יהודה פתאל

יהודה פתאל (נולד ב-30 ביוני 1940) הוא אדריכל ישראלי, שכיהן כראש המועצה המקומית חצרות יסף בין השנים 1992–1997. בעברו היה מנהל אגף פרוגרמות במשרד הבינוי והשיכון ואדריכל שהשתתף בין היתר בתכנון הדיזנגוף סנטר.

== חיים אישיים ==
יהודה פתאל נולד ביוני 1940 בבגדד שבעיראק, להוריו אברהם ונורה פתאל. משפחתו עלתה לארץ בשנת 1951. יהודה גדל והתחנך ברמת גן ומגדיאל, התגייס בשנת 1959 ושירת בחיל הקשר. למד בטכניון והוסמך בשנת 1967 לתואר בארכיטקטורה ובינוי ערים ושימש כאדריכל בפרויקטים פרטיים בטרם נכנס לשירות הציבורי. לאחר סיום כהונתו כראש מועצת חצרות יסף שימש כדירקטור בחברות פרטיות וייעץ בפרויקטים ממשלתיים שונים.

נשוי לנינה פתאל, אב לארבעה ילדים - אלינור קדם, עידית הגלילי, אבי פתאל ונעם פתאל.

== קריירה ==
כאדריכל עצמאי השתתף בתכנון פרויקטים בהם הדיזנגוף סנטר, התחנה המרכזית החדשה ומישור אדומים. לאחר שנכנס למסגרת השירות הציבורי שימש בין היתר כמנהל אגף פרוגרמות במשרד הבינוי והשיכון (1984–1992), ראש מועצת חצרות יסף (1992–1997) והיה יועץ חיצוני לראש ההממשלה אריק שרון בפרויקטים להתפלת מי ים, ניהול פרויקט אופק לטיפול ב-11 יישובים, וקידום תכנון של 140,000 יח"ד ליציאה מהמיתון. עם סיום העבודה כיועץ חיצוני לראש הממשלה, הקים חברה לפיתוח - חברת נאי, ובמקביל פעל וניהל פרויקטים לאומיים. במסגרת זו ניהל את פרויקט קירוי נתיבי איילון, ניהל את תכנון ההפרדות המפלסיות בלוד ורחובות. בנוסף, כיהן כחבר ולאחר מכן כיו"ר בוועדות גבולות של משרד הפנים אשר כללו הסדרת שטחים וחלוקת הכנסות בין היישובים בנגב, בהן ועדת פתאל<ref></ref>.

==הערות שוליים==

קטגוריה:אדריכלים ישראלים
קטגוריה:ישראלים ילידי עיראק
קטגוריה:עולים בשנות ה-1950
קטגוריה:ראשי מועצות מקומיות בישראל
קטגוריה:חיילי חיל הקשר והתקשוב
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1940
יסמין (שיר)

"יסמין" הוא פזמון שכתבו והלחינו לירון אטיה ודניאל ברקת וביצעה להקת הפיל הכחול. השיר יצא לאור בשנת 2009.

== רקע ==
השיר יצא כסינגל השלישי מתוך אלבום הבכורה מעל המים של הלהקה.

יסמין הייתה חברתו של לירון אטיה אחד מסולני הלהקה. הוא כתב את השיר יחד עם דניאל ברקת בן דודו חבר הלהקה.

בשנת 2010 במהלך שידור העונה השנייה של "האח הגדול" ביקשה המשתתפת אלין לוי מהאח הגדול שישמיע את השיר. הדבר עורר בה התרגשות רבה ותרם לפרסומו של השיר. קטע מהסינגל שימש כצליל המתנה במוקד שירות הלקוחות של חברת סלקום.

==מצעדים==

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירים בעברית
אלכסנדר נובל

אלכסנדר נוּבֶּל (בגרמנית: Alexander Nübel; נולד ב-30 בספטמבר 1996) הוא כדורגלן גרמני, המשחק בעמדת השוער בשטוטגרט.

==קריירה==
===שאלקה===

נובל נולד בעיר פאדרבורן ובילדותו שיחק במחלקת הנוער של קבוצת פאדרבורן 07, אליה הצטרף בגיל 9. בגיל 19 נובל הצטרף לשאלקה 04 והחל לשחק בקבוצת המילואים של הקבוצה ששיחקה בליגה הרביעית בגרמניה. ב-14 במאי 2016 הוא ערך את הופעת הבכורה שלו בקבוצה הבוגרת של שאלקה כאשר נכנס כמחליף במסגרת המחזור האחרון של עונת 2015/2016 בבונדסליגה. בשתי העונות הבאות נובל שימש כשוערו המחליף של ראלף פאהרמן השוער הבכיר של המועדון. לאחר פגרת החורף של עונת 2018/2019 נובל הפך לשוער הראשון של הקבוצה, ומלבד שלושה משחקים בהם ריצה עונש הרחקה נובל שיחק בכל משחקי הליגה עד סיום העונה.

באוגוסט 2019 נובל מונה על ידי מאמנה החדש של שאלקה דייוויד ואגנר לקפטן החדש של הקבוצה, נובל החל את העונה כשוער הפותח של שאלקה. ב-4 בינואר 2020 נובל חתם באלופת גרמניה, באיירן מינכן, מעבר שיצא לפועל ב-1 ביולי 2020 כאשר נובל יהפוך לשחקן חופשי בשל סיום חוזהו בשאלקה 04<ref></ref>. נובל זכה להשוואות לשוערה לשעבר של שאלקה ושל נבחרת גרמניה ובאיירן מינכן בהווה, מנואל נוייר, והוגדר כיורש העתידי של נוייר בבאיירן מינכן<ref></ref>.

===באיירן מינכן===
ב-1 ביולי 2020 נובל חתם על חוזה לחמש שנים בבאיירן מינכן.

ב-27 ביוני 2021 הושאל לשנתיים למונקו.

ב-25 ביולי 2023 הושאל לשטוטגרט לעונה אחת.

==קישורים חיצוניים==

==הערות שוליים==

קטגוריה:כדורגלני שאלקה 04
קטגוריה:כדורגלני באיירן מינכן
קטגוריה:כדורגלני מונקו
קטגוריה:כדורגלני שטוטגרט
קטגוריה:כדורגלנים גרמנים
קטגוריה:שוערי כדורגל גרמנים
קטגוריה:גרמנים שנולדו ב-1996
פסגת פיירל

פסגת פיירל (באנגלית: Fierle Peak) היא פסגה חדה ותלולה, ברכס פורסטל, בהרי פנסקולה, בארץ המלכה אליזבת, שבאנטארקטיקה.

הפסגה ממוקמת בקצה הדרומי של שולחן סרטוגה; הפסגה ממוקמת 6 קילומטרים מזרחית - דרום-מזרחית מפסגת דירדאל.

גובהו של ההר 1,960 מטרים מעל גובה פני הים.

== היסטוריה ==
=== גילוי ומיפוי הפסגה ===

הפסגה מופתה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בשנים 1956–1966.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם ג'ררד ר. פיירל (Gerard R. Fierle), מטאורולוג בכיר בתחנת אלזוורת' בחורף האנטארקטי של 1957.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4884 פסגת פיירל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4571&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת פיירל] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=4884&fid=antgeo_108 תצלום לוויין של אזור פסגת פיירל]
* [https://peakery.com/fierle-peak-antarctica/ פסגת פיירל] באתר peakery (מרחק לאתרים סמוכים)
* [http://distancebetween.info/fierle_peak מחשבון מרחקים - המרחק מפסת פיירל לאתרים סמוכים]
* [https://www.meteoblue.com/en/weather/current/fierle-peak_antarctica_6633071 מזג אוויר נוכחי מעודכן בפסגת פיירל]
** [https://www.meteoblue.com/en/weather/14-days/fierle-peak_antarctica_6633071 תחזית מזג אוויר עדכנית ארוכת טווח עבור פסגת פיירל]
** [https://www.meteoblue.com/en/weather/archive/yearcomparison/fierle-peak_antarctica_6633071 נתוני מזג אוויר סטטיסטיים והיסטוריים עבור פסגת פיירל]

== הערות שוליים ==

פיירל
פיירל
פסגת דירדאל

פסגת דירדאל (באנגלית: Dyrdal Peak) היא פסגה ברכס פורסטל, בהרי פנסקולה, בארץ המלכה אליזבת, שבאנטארקטיקה.

הפסגה ממוקמת בקצה הדרומי של שולחן סרטוגה; הפסגה ממוקמת 4 קילומטרים מערבית- צפון-מערבית מפסגת פיירל.

גובהה של הפסגה 1,820 מטרים מעל פני הים; והיא ההר ה-2,105 בגובהו באנטארקטיקה.

== היסטוריה ==
=== גילוי ומיפוי הפסגה ===

הפסגה מופתה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בשנים 1956–1966.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם פרדריק פ. דירדאל (Frederick F. Dyrdal), מכונאי תעופה בתחנת אלזוורת' בחורף האנטארקטי של 1957.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4230 פסגת דירדאל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124625 פסגת דירדאל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4009&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת דירדאל] באתר הגאזט האנטארקטי המשווה SCAR של ממשלת אוסטרליה
* [https://peakery.com/dyrdal-peak-antarctica/ פסגת דירדאל] באתר peakery (מרחקים לאתרים סמוכים)
* [http://distancebetween.info/dyrdal_peak מחשבון מרחקים - המרחק מפסגת דירדאל לאתרים סמוכים]

== הערות שוליים ==

דירדאל
דירדאל
דירדאל
אנה מורה

אנה מורה (בפורטוגזית: Ana Moura; נולדה ב-17 בספטמבר 1979) היא זמרת פאדו פורטוגזית שאלבומיה מכרו למעלה ממיליון עותקים ברחבי העולם.<ref></ref>

== ביוגרפיה ==
אנה מורה נולדה ב-17 בספטמבר 1979 כאנה קלאודיה מורה פריירה בסנאטרם שבפורטוגל.<ref></ref>

== קריירה ==
בשנת 2003 הוציאה מורה את אלבום הבכורה שלה, Guarda-me a Vida na Mão, בחברת יוניברסל.<ref></ref> האלבום זכה להצלחה מסחרית רבה, כאשר הצליח להגיע למקום ה-28 במצעד האלבומים השבועי של פורטוגל ואף קיבל את תואר הזהב מאיגוד תעשיית ההקלטות הפורטוגזי, על מכירת 10,000 עותקים במדינה.<ref></ref> בשנה שלאחר מכן, ב-2004, הוציאה את האלבום הכפול Aconteceu, הכולל שני תקליטורים המורכבים מ-20 רצועות, האלבום לא הצליח לשחזר את הצלחתו של האלבום הקודם ומכר 7,000 עותקים בלבד.<ref></ref>

בשנת 2007 הוציאה את אלבומה השלישי, Para Além da Saudade, שהיווה פריצת דרך עבור מורה, זכה לשבחים רבים ממבקרי המוזיקה, וקיבל את תואר הפלטינה המשולשת על מכירת 60,000 עותקים.<ref></ref> ב-2009 הוציאה את האלבום Leva-me aos Fados, שהצליח לשחזר את הצלחת קודמו, כשהצליח להיכנס למקום השני במצעד האלבומים הפורטוגזי ואף למקום ה-7 במצעד אלבומי העולם של הבילבורד.<ref name="portuguesecharts.com"></ref>
אנה מורה בהופעה, 2010
בשנת 2012 הוציאה את אלבומה החמישי, Desfado שהופץ על ידי חברת יוניברסל במדינות שונות, בהן ספרד, פולין וארצות הברית.<ref></ref> האלבום הגיע למקום הראשון במצעד האלבומים הפורטוגזי, ובכך הפך לאלבום הראשון של מורה שהגיע להישג זה.<ref name="portuguesecharts.com"/> איגוד תעשיית ההקלטות הפורטוגזי העניק לאלבום את תואר הפלטינה המשושת, מה שהופך אותו, נכון ל-2020, לאלבום הנמכר ביותר של מורה.<ref></ref>

בשנת 2013 התארחה באלבומו של ההרכב המוזיקלי הישראלי הפרויקט של עידן רייכל, "רבע לשש", בשיר "Sabe Deus", שהקליטה יחד עם עידן רייכל בעברית ופורטוגזית. השיר יצא כסינגל באפריל, חודש לאחר יציאת האלבום, והגיע למקום ה-25 במצעד הפזמונים העברי השנתי של גלגלצ.<ref></ref>

בשנת 2015 הוציאה את האלבום Moura, שהגיע למקום השני במצעד האלבומים הפורטוגזי וקיבל את תואר הזהב, על מכירת 10,000 עותקים.<ref></ref>

== דיסקוגרפיה ==
=== אלבומי אולפן ===
* 2003: Guarda-me a Vida na Mão
* 2004: Aconteceu
* 2007: Para Além da Saudade
* 2009: Leva-me aos Fados
* 2012: Desfado
* 2015: Moura

=== אלבומי הופעה ===
* 2008: Coliseu

=== אלבומי אוסף ===
* 2011: Ana Moura
* 2017: Best Of

== קישורים חיצוניים ==

* 

== הערות שוליים ==

קטגוריה:זמרות פורטוגזיות
קטגוריה:ילידות 1979
קטגוריה:פורטוגזים שנולדו ב-1979
חטיפת מרדכי קורנגולד

חטיפת מרדכי קורנגולד התרחשה בירושלים ב-29 בדצמבר 1944, במסגרת הסזון, והסתיימה בשחרורו כעבור שבוע.

==רקע==
מרדכי קורנגולד, בן שש-עשרה וחצי, היה חבר בתנועת הנוער הציונית דתית ברית החשמונאים, אשר שימשה כמאגר כוח אדם מבצעי לפעולות האצ"ל והלח"י, וכך פעל קורנגולד בלח"י. בהמשך התקבל לעבודה כשליח בסוכנות היהודית.

באותה תקופה, דצמבר 1944, החלו ההגנה והפלמ"ח לנהל מאבק נגד האצ"ל, שכונה "הסזון", כדי לאלצו לחדול מביצוע פעולות נגד כוחות המנדט הבריטי. המאבק כלל הסגרת אנשי אצ"ל לידי הבריטים וכן אירועים שבהם הוחזקו אנשי אצ"ל בידי אנשי הגנה בתנאים קשים תוך חקירות שלוו לעיתים באלימות. במסגרת פעולות אלו, נחשד כנראה קורנגולד שהוא משמש כ"מודיע" של האצ"ל בסוכנות היהודית ולכן הוחלט לחטוף ולחקור אותו. החטיפה עוררה סערה בירושלים.

==החטיפה והמעצר==
החטיפה בוצעה בערב ב-29 בדצמבר 1944, באותו ערב שבו בוצעה גם חטיפת דניאל ינובסקי ובאותה שיטה - שני "שוטרים", אחד "אנגלי" והאחר "יהודי", מלווים בבלש ללא מדים, הגיעו לביתו של קורנגולד והודיעו לו כי באו לעוצרו. הם אזקו והובילו אותו למכונית שהמתינה בחוץ. כל הפעולה נמשכה דקות מספר ואיש מן הנוכחים לא העלה על דעתו כי מדובר בחטיפה.

אביו של קורנגולד פנה לרב אריה לוין וביקשו לברר אצל השלטונות מה עלה בגורלו של בנו. לוין, הלך עוד באותו לילה אל מרכז הבולשת בירושלים ושאל את הקצין התורן היכן מרדכי קורנגולד ובמה מאשימים אותו. הקצין בדק והודיע ללוין: "אנו לא עצרנו אותו. עשו זאת אחיכם היהודים".

החוטפים השכיבו את קורנגולד על רִצפת המכונית, כשעיניו קשורות, והביאוהו לחדר המעצר במערה שליד משמר העמק. אחר-כך הוסרה המטפחת מעל עיניו, אך השומרים היו נכנסים אליו במסכות על פניהם ולא דיברו אתו הוא עצמו ביקש מהם רק תפילין וסידור ונענה בחיוב. בהמשך שהה מספר ימים בבידוד מוחלט. אחר-כך הובא לחקירה במהלכה ספג מכות. קורנגולד נשאל על חבריו, שהיו אנשי אצ"ל, ונתבקש לספר על פגישותיהם ומעשיהם. חוקריו האשימו אותו בהדבקת כרוזים של אצ"ל והוא נדרש למסור את שמות החברים שהיו אתו. כן שאלו אותו על עבודתו בסוכנות היהודית ועל הקשר בין עבודתו לבין פעילותו המחתרתית. קורנגולד הכחיש שהיה חבר באצ"ל, אבל לא סיפר לחוקריו כי היה חבר לח"י. כשעובדת חברותו בלח"י נודעה לחוקריו הם הודיעו לו על שחרורו.

==השחרור==
קורנגולד הוכנס למכונית, כשעיניו קשורות, והוסע לאחד הפרדסים בקרבת כפר-סבא. שם הוסרה המטפחת מעיניו, נמסר לו כי נחטף בטעות, ניתנה לו חצי לירה להוצאות הדרך, ונאמר לו: "רוץ לכיוון האורות. זוהי כפר-סבא". מרוב התרגשות, מעד ונפל. שומריו האיצו בו לקום ולהמשיך בריצה, ותוך כדי כך הסתלקו מן המקום.

לאחר שחרורו, הוזמן קורנגולד למשרדי הבולשת בירושלים ונתבקש לתאר את פרטי חטיפתו, מקום מעצרו ומה עשו בו בזמן המעצר. לאחר מכן הודיעו לו שהוחלט להטיל עליו מעצר בית. כן הוטל עליו להתייצב פעמיים ביום בתחנת המשטרה.

==קישורים חיצוניים==
* יהודה לפידות, [http://www.daat.ac.il/daat/vl/tohen.asp?id=484 הסזון - ציד אחים], עמוד 210, הוצאת מכון ז'בוטינסקי בישראל, תל אביב, 1994, באתר דעת (מהדורה מחודשת)
* 

==הערות שוליים==

קטגוריה:1944 בארץ ישראל
קורנגולד, מרדכי
קטגוריה:פשע בירושלים
קטגוריה:הפלמ"ח: קרבות ומבצעים
יוהאן גוטפריד שדו

יוהאן גוטפריד שדו (בגרמנית: Johann Gottfried Schadow; 1764, ברלין – 1850) היה פסל גרמני.
[[הדפס אבן של יוהאן גוטפריד שדו]]

==ביוגרפיה==
שדו נולד בברלין לחייט עני.

שדו החל את לימודי הפיסול של אצל ז'אן-פייר-אנטואן טאסרט בחסות פרידריך השני, מלך פרוסיה. טאסרט הציע לשדו את ידה של ביתו אבל הוא העדיף להתחתן עם אישה יהודייה מבוגרת מווינה בשם מריאן דה וידל. טאסרט לא נעלב וסייע לו להמשיך בלימודיו ברומא.

לאחר שלוש שנים חזר שדו לברלין והמשיך את דרכו של טאסרט בחצר המלך וכמזכיר האקדמיה הפרוסית לאמנות.

שדו היה בקשרי ידידות עם יוהאן וולפגנג פון גתה ולאחר שבנו של גתה ביקר אותו בוויימאר שדו יצר שתים עשרה מדליות של גתה.

בין תלמידיו של שדו: כריסטיאן דניאל ראוך, ואמיל וולף האחיין שלו.

שדו היה אביהם של הפסל רודולף שדו והצייר וילהלם פרידריך שדו מאשתו הראשונה והצייר פליקס שדו. לשדו ולאשתו השנייה היה נכד האדמירל פליקס פון בנדמן.

==גלריה==
<gallery>
Quadriga (Brandenburg Gate).jpg|קוודריגת שער ברנדנבורג מקדימה
File:Quadriga.jpg|קוודריגת שער ברנדנבורג מהצד
Friederike von Preußen by Johann Gottfried Schadow.jpg|פרוטומה של פרדריקה ממקלנבורג-שטרליץ בגלריה הלאומית הישנה בברלין
Copernicus Walhalla Donaustauf 20160927.jpg|פרוטומה של ניקולאוס קופרניקוס במקדש ולהאלה
Kant Walhalla Donaustauf 20160927.jpg|פרוטומה של עמנואל קאנט במקדש ולהאלה
Heinrich der Löwe Walhalla Donaustauf 20160927.jpg|פרוטומה של היינריך הארי, דוכס סקסוניה ובוואריה במקדש ולהאלה
Melanchthon with Luther behind, by Schadow, Melanchthon House Museum, Wittenberg.jpg| פרוטומות של פיליפ מלנכתון ומרטין לותר מאחוריו במוזיאון בביתו של פיליפ מלנכתון בויטנברג
Schadow-Prinzessinnen.jpg|לואיזה ממקלנבורג-שטרליץ ופרדריקה ממקלנבורג-שטרליץ בבכנסיית פרידריכסוורדר בברלין
Gottfried Schadow - L'Espoir.jpg|פסל אלגורי של תקוה
Schadow - Das Tänzerpaar Vigano.jpg|זוג הרקדנים מריה וסלבטורה ויגאנו בתצריב עם צבעי מים
Johann gottfried schadow, ragazza che si riposa, 1826, 02.jpg| עלמה נחה בגלריה הלאומית הישנה (ברלין)
Koellnischer Park Berlin Lapidarium 1.jpg|הרקולס והאריה מנמאה על פי עיצוב של שדו בקלנישר פארק בברלין
Statue of Friedrich II of Prussia by Johann Gottfried Schadow-Interior of Schloss Sanssouci.jpg|פסל של פרידריך השני בחדר המלך בארמון סנסוסי
</gallery>

==קישורים חיצוניים==

* 
* 

קטגוריה:פסלים גרמנים
קטגוריה:ילידי 1764
קטגוריה:גרמנים שנפטרו ב-1850
בלש בעל כרחו

בלש בעל כרחו (באנגלית: The Man from the Diners' Club) הוא סרט קומדיה אמריקאי משנת 1963 עם דני קיי וטלי סוואלס בתפקידים הראשיים.

זה סרטו האחרון של דני קיי בתפקיד ראשי.

==תקציר העלילה==
ארנולד "ארני" קלנק (דני קיי) עובד כפקיד בחברת כרטיסי האשראי דיינרס קלאב. הוא עצבני בגלל הרעש שהוא שומע כל הזמן מה"מחשב" של החברה וזקוק לתרופות הרגעה. הוא מאורס ללוסי (מרתה הייר) מזכירת הבוס מר מרטינדייל (אוורט סלואן). הם עומדים להתחתן לאחר שארני דחה זאת ארבע פעמים. תפקידו של ארני הוא לאשר בקשות הצטרפות לחברה.

"פוטס" פולארדוס (טלי סוואלס) הוא עבריין מורשע על העלמות מס. הוא מעוכב יציאה ורוצה להגיע למקסיקו סיטי שם נמצא כספו בכספת. יש לו מכון כושר "Sweet Shop" המשמש להלבנת כספים ומנוהל על ידי עוזרו, ג'ורג' (ג'ורג' קנדי).

חברתו, "שוגר פאי" (קארה ויליאמס) מציעה לו להגיש בקשת חברות ב"דיינרס קלאב". ארני המבולבל מאשר זאת לפני שהוא רואה על הלוח שפולארדוס ברשימת מסורבי בקשות. כעת מטרתו לבטל את האישור. הוא נכנס לחדר ה"מחשב" המלא באלפי אישורים ומנצל את העובדה שהמפעילה אלן (אן מורגן גילברט) יצאה להפסקת צהרים. בסופו של דבר כל האישורים מתעופפים ואלן שחוזרת מההפסקה, מתעלפת.

ארני מחליט לבלוש ולגנוב את כרטיס האשראי שאישר. הוא מגיע למכון הכושר ומבקש להתקבל כמאמן כושר. ג'ורג' מסתכל על רגליו ורואה שכף הרגל השמאלית שלו גדולה מהימנית ומיד מתגבשת תוכנית למילוט פולארדוס. פולארדוס יקנה זוג כרטיסים למקסיקו בכרטיס האשראי של ארני. ארני יוחזק במכון ותבויים שרפה בה הוא יישרף וגופתו תזוהה כזו של פולארדוס בגלל צורת כפות הרגליים.

ארני מנסה בכל מיני הזדמנויות לגנוב את כרטיס האשראי של פולארדוס אך נכשל. למכון נכנס פקיד בכיר מ"דיינרס" וארני מתחפש למסז'אזיסט ומעניק לו "עיסוי" טראומטי. בין כל הבעיות האלה אמור ארני גם להינשא ללוסי. פולארדוס מסביר לארני את תוכניתו השטנית.

פולארדוס מבחין בסוכני FBI מתצפתים על המכון ומוצא דרך להתחמק משם. הוא מזמין 50 שליחים עם אופנים ויוצא אתם מהמכון. הבלשים לא מזהים אותו בין כל הרוכבים. בינתיים מצליח ארני להשתחרר, מגיע לטקס החתונה וביחד עם לוסי הוא נכנס למכונית, רודף אחרי פולארדוס וחברתו בדרך לשדה התעופה וגורם לו לעצור ולהיתפס.

ארני מתפרסם בכל העיתונים ומקבל העלאה בחברה לעבוד במחלקת הבלשים.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|דני קיי
|ארני קלנק
|פקיד בדיינרס קלאב
|-
|טלי סוואלס
|פוטס פולארדוס
|עבריין
|-
|קארה ויליאמס
|שוגר פאי
|חברתו של פולארדוס
|-
|מרתה הייר
|לוסי
|ארוסתו של ארני
|-
|ג'ורג' קנדי
|ג'ורג'
|סגנו של פולארדוס
|-
|אוורט סלואן
|מרטינדייל
|הבוס של ארני
|-
|אן מורגן גילברט
|אלה טראסק
|אחראית מחשב בדיינרס קלאב
|-
|הווארד קיין
|קלוד בסניו
|פקיד בדיינרס קלאב
|}

==קישורים חיצוניים==

* [https://www.youtube.com/watch?v=_APmyPffHyk קדימון לבלש בעל כרחו], באתר יוטיוב
* [http://www.tcm.com/tcmdb/title/82608/The-Man-From-the-Diners-Club/ בלש בעל כרחו], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1963
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי קומדיה אמריקאיים
קטגוריה:סרטי קולומביה
קטגוריה:סרטי דני קיי
וקטור W8

וקטור W8 (באנגלית : Vector W8, קרוי גם : Vector W8 Twin-Turbo) היא מכונית ספורט בתצורה קופה המוגדרת מכונית על מתוצרת יצרנית הרכב Vector Motors Corporation חברת בת של Megatech אשר יוצרה בין השנים 1993–1989 בארצות הברית

=="וקטור W8"==

* יוצרו 22 יחידות
* 2 דלתות - בתצורה "Scissor doors" 
* מספר מושבים : 2
* מנוע מרכזי-אחורי-רוחבי 6.0 ליטר, מגדש טורבו כפול
* מנועי בנזין
* סוג הנעה : הנעה אחורית
* פלטפורמה: "פולימר מחוזק בסיבי פחמן" ו-קוולאר, לוחות גוף מלוכדים על מונוקוק חלת דבש מאלומיניום
* קיבולת מכל דלק - 113 ליטר
* תאוצה בין 0–97 קמ"ש היא 3.9 שניות
* מקדם גרר : 0.32

==גלריה==
<gallery mode="packed" heights="90">
קובץ:VectorV8.png | "וקטור W8"
</gallery>

<gallery mode="packed" heights="120">
קובץ:A012, Beverly Hills, California, USA, Vector W8 on Rodeo Drive, 1991.jpg | "וקטור W8", שנת 1991 (צולם בבוורלי הילס במחוז לוס אנג'לס שבקליפורניה)
קובץ:Vector W8 Twin Turbo (16760279380).jpg | "וקטור W8"
קובץ:Vector W8 Twin Turbo white1 1992.jpg | "וקטור W8", שנת 1992
קובץ:Vector W8 (38602895152).jpg | "וקטור W8"
קובץ:Vector W8 front 14086623845 2c16741f44 o.jpg | "וקטור W8"
קובץ:Vector W8 interior 3156809999 e4eabf3211 o.jpg | "וקטור W8" - מבט לתא הנהג ולוח מחוונים
קובץ:Vector W8 yellow front 3157640898 e5bd3bff53 o.jpg | "וקטור W8"
קובץ:Vector W8 yellow rear 3156809923 2f5d593360 o.jpg | "וקטור W8"
</gallery>

==ראו גם==
* וקטור WX-3
* וקטור WX-8
* וקטור M12
* וקטור W2
* וקטור M12

==קישורים חיצוניים==

* 
* 

==הערות שוליים==

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1989
קטגוריה:מכוניות אמריקאיות
קטגוריה:מכוניות מנוע מרכזי
W8
ג'וזף דה קאמפ

ג'וזף רודפר דה קאמפ (באנגלית: Joseph Rodefer DeCamp; 5 בנובמבר 1858 – 11 בפברואר 1923) היה צייר ומחנך אמריקאי.

== ביוגרפיה ==
נולד בסינסינטי, אוהיו, שם למד אצל פרנק דובנק. במחצית השנייה של שנות ה-70 של המאה ה -19 הוא נסע עם דובנק ועמיתיו ללימודים לאקדמיה המלכותית במינכן. לאחר מכן בילה בפירנצה, איטליה, וחזר לבוסטון בשנת 1883.<ref></ref>

דה קאמפ התפרסם כחבר באסכולת בוסטון בראשות אדמונד צ'ארלס טרבל ואמיל אוטו גרונדמן, כשהוא מתמקד בציור דיוקנאות, ובשנות ה-1890 אימץ את סגנון הטונליזם. בגיל 12 החל לצייר רישומים בעפרון ציור שפורסמו.

הוא היה מייסד "העשירייה" - קבוצת ציירים אימפרסיוניסטים אמריקאים, בשנת 1897. בעקבות מותו הפתאומי של תומאס הובנדן בשנת 1895, נשכר דה קמפ ללמד באקדמיה לאמנויות פנסילבניה בפילדלפיה, פנסילבניה, אך התפטר לאחר שנה. בגלל בריאות לקויה.<ref></ref>

בשנת 1902 הוא נבחר לאקדמיה הלאומית לעיצוב כאקדמאי חבר.<ref></ref>

משנת 1903 עד מותו בשנת 1923, היה חבר סגל בבית הספר לאמנות במסצ'וסטס, עכשיו הקולג' לאמנות ועיצוב במסצ'וסטס. שם לימד ציור על פי דגמים ודיוקנאות חיים. הוא גם לימד שיעורי ציור בבית הספר של המוזיאון לאמנויות יפות בבוסטון. בין תלמידיו הייתה גרטרוד נייסון.
ג'וזף דה קאמפ, סונטת קרוייצר, 1912-14
בשנת 1891 התחתן עם אדית פרנקלין בייקר (1868–1955). נולדו להם ארבעה ילדים: שרה "סאלי" (1892–1973), תיאודור "טד" (1894–1955), לידיה (1896–1974), ופאולין (1899 -). בני המשפחה שימשו דוגמנים למספר מציוריו.

שרפה ב-1904 באולפן בוסטון הרסה כמה מאות מציוריו המוקדמים, כולל כמעט את כל נופיו.

הוא נפטר בבוקה גרנדה, פלורידה, 1923

== כבוד ==
הוא זכה במדליית הזהב של טמפל בשנת 1899, מדליית הזהב של בק ב-1912, ופרס ליפינקוט בשנת 1920 שניתן על ידי האקדמיה לאמנויות פנסילבניה בפנסילבניה.
ג'וזף דה קאמפ, שמש יוני, 1902
בנוסף לאלה זכה במדליות זהב בפריז, בפילדלפיה ועוד.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1858
קטגוריה:אמריקאים שנפטרו ב-1923
הוא אלוקינו

הוא אלוקינו הוא ניגון חב"ד מהסוג שמחה, מהניגונים שלימד הרבי מלובביץ' שנפוץ גם מחוץ לחסידות חב"ד, מושר בקהילות שונות וזכה לביצועים רבים. כששרים את השיר בימות החול מבטאים כל אלוהים שבשיר בצורה מצונזרת – "אלוקינו" ו"אלוקים" כדי להימנע מהוצאת שם שמים לבטלה.

== אודות הניגון ==
מילות הניגון הם מתפילת מוסף של שבת ויום טוב, המתפרש כתקוה וביטחון שה' יגאל אותנו בקרובה, מלחין הניגון היה ר' יחיאל הלפרין שהיה החזן אצל רבי שלום דובער שניאורסון ובנו רבי יוסף יצחק.

את הניגון לימד הרבי הרבי מלובביץ' את חסידיו בשמחת תורה ה'תשכ"ד (1963), שאף הוסיף קטע משלו לניגון

הניגון היה מושר בחצר הרבי מדי פעם בזמן אמירת המילים 'הוא אלוקינו' בתפילת 'כתר' שבחזרת הש"ץ במוסף לשבת, מאז חודש אב תש"ם (1980) החלו לניגון אותו בקביעות בחצר הרבי בתפילת חזרת הש"ץ בשבת ויום טוב, וכך נהוג בבתי כנסיות של חב"ד בעולם.

הניגון מופיע בספר הניגונים – חב"ד ניגון מספר רכ"ב (222).

==עיבודים מוזקליים==
בשנות ה-60 של המאה ה-20 הופיע השיר באלבום "ניגוני חב"ד" 5 של ניח"ח, ב־1995 הופיע הניגון באלבום "ניגוני הרבי" של אבי פיאמנטה בביצוע מנדי ג'רופי, ב־2011, הופיע הניגון באלבום "עתיקא קדישא" של יצחק מאיר ובאלבום לחיים טיש חב"ד, ב־2015 באלבום צמאה 1 בביצוע של אריאל זילבר, ב־2017 הופיע הניגון באלבום "הניגונים" של משה לאופר בביצוע של שמחה פרידמן ועוד.

השיר בוצע במהלך השנים גם על ידי שולי רנד, אודי דוידי, חיים ישראל, ישי ריבו, אברהם פריד ואחרים. בשנת תש"ף (2020) נחשף הקלטה של הרב יואל כהן ששר את הניגון בחשוון תשכ"ד, זמן קצר אחרי שהרבי לימד את הניגון

==קישורים חיצוניים==

* [https://youtube.com/watch?v=nQmQ25YELf4 שירת הניגון אצל הרבי מליובביץ' בהתוועדות], ערוץ jem ביוטיוב 
* 

==הערות שוליים==

קטגוריה:ניגונים חסידיים
קטגוריה:ניגוני הרבי מנחם מנדל שניאורסון
תומאס הובנדן

תומאס הובנדן (באנגלית: Thomas Hovenden; 28 בדצמבר 1840 – 14 באוגוסט 1895), היה אמן ומורה אמריקאי ממוצא אירי. הוא צייר סצנות משפחתיות, ונושאים עלילתיים.

== ביוגרפיה ==
תומאס הובנדן נולד בקורק, אירלנד. הוריו נפטרו בזמן הרעב הגדול באירלנד והוא הועבר לבית יתומים בגיל שש. שם הוא למד נגרות ומאוחר יותר למד בבית הספר לעיצוב בקורק.<ref>Chisholm, Hugh, ed. (1911). "Hovenden, Thomas" . Encyclopædia Britannica. 13 (11th ed.). Cambridge University Press. p. 829.</ref>

בשנת 1863 היגר לארצות הברית, ולמד באקדמיה הלאומית לעיצוב בעיר ניו יורק. הוא עבר לבולטימור בשנת 1868 ואחר כך נסע לפריז בשנת 1874. הוא למד בבית הספר לאמנויות אצל קבנל אך את רוב זמנו בילה במושבת האמנים האמריקאיים בפונט-אוון בבריטני בראשות רוברט וילי, שם צייר תמונות רבות של האיכרים.

כשחזר לאמריקה בשנת 1880, הוא היה חבר באגודת האמנים האמריקאים וחבר עמית באקדמיה הלאומית לעיצוב.

הוא התחתן עם הלן קורסון בשנת 1881, אמנית שפגש בפונט-אוון, והתיישב בבית האחוזה של אביה בפלימות', מחוץ לפילדלפיה. היא הגיעה ממשפחה שהתנגדו לעבדות. האסם שלהם, שימש כסטודיו של הובנדן, ושימש גם לישיבות של הפעילים נגד העבדות.<ref>Hovenden, Thomas. New International Encyclopedia. 1905.</ref>
תומאס בראון, רגעיו האחרונים של ג'ון בראון, 1884
הוא הוזמן על ידי מר רובינס באטל לצייר תמונה היסטורית של מנהיג הקבוצה ג'ון בראון, שנהרג בפעילותו נגד העבדות והפך לגיבור לאומי. הוא צייר את הרגעים האחרונים של ג'ון בראון בשנת 1884.

בשנת 1886 התמנה לפרופסור לציור ורישום באקדמיה לאמנויות יפות בפנסילבניה, והחליף את תומאס אייקינס שפוטר בגלל השימוש שלו במודלים עירומים בשעורי האמנות. בין תלמידיו של הובנדן היו הפסל אלכסנדר סטירלינג קלדר ורוברט אנרי.

תומאס הובנדן נהרג בגיל 54, יחד עם ילדה בת עשר, על ידי קטר רכבת במעבר חצייה ליד ביתו במפגש פלימות'.

דיווחי העיתונים כתבו כי מותו היה תוצאה של מאמץ הרואי להציל את הנערה, בזמן שהחקירה של המשטרה קבעה כי מותו היה בתאונה.

ביתו של תומאס הובנדן, והאסם שהיה מקום מפגש פוליטי, נרשמו כמקומות היסטוריים בשנת 1971.<ref>National Register Information System. National Register of Historic Places. National Park Service. July 9, 2010.</ref>

הוא קבור בבית הקברות בפלימות'.
תומאס הובנדן, סצנת בית, 1890

==קישורים חיצוניים==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1840
קטגוריה:אמריקאים שנפטרו ב-1895
מיכאל שופוטינסקי

מיכאל זכרוביץ' שופוטינסקי (ברוסית: Михаил Захарович Шуфутинский; נולד ב-13 באפריל 1948) הוא זמר אסטרדה סובייטי ורוסי, פסנתרן ומפיק מוזיקלי. אחד הזמרים המובילים של השאנסון הרוסי.

==ביוגרפיה==
לאחר סיום הלימודים במכללה, החל שופוטינסקי להופיע בברים ובמסעדות שונות. כאן, במשך זמן מה, האמן שימש כמלווה עם להקות מוזיקליות שונות. עם זאת, זמן מה לאחר מכן, הוא החליט לשנות את המצב מעט, ויחד עם חברים מוזיקאים אחרים עבר למגדן. במקום זה החל לראשונה לא רק לנגן על כלי נגינה, אלא גם לשיר. מרבית הרפרטואר שלו באותה תקופה הורכב משירים שנכתבו בז'אנר שאנסון "קרימינלי". זמן מה לאחר מכן, שירים מסוג זה היוו כמעט את כל הרפרטואר שלו.

כשחזר ממגדן בשנת 1974, החל שופוטינסקי להרוויח שוב כסף, כשהוא מופיעה במסעדות כפסנתרן. בשנים שלאחר מכן הוא הופיע לעיתים קרובות על הבמה עם להקת אקורד, כמו גם עם אנסמבל ווקאלי ואינסטרומנטלי לייסיאה פסניה. ראוי לציין שבאחרון מבין הקבוצות שצוינו שופוטינסקי אפילו הפך לחתן תחרות הכל-רוסית של זמרי הפופ בסוצ'י.

שלוש שנים אחרי ההצלחה הזו, שופוטינסקי עבר לארצות הברית, שם גם החל לעבוד כזמר מסעדה ומוזיקאי. עם זאת, למרבה הפלא, בארצות הברית הפך האמן לפופולרי מאוד. בתקופה שבין 1982 ל־1990 הקליט שופוטינסקי עשרה אלבומי אולפן, שיצאו בזה אחר זה. אחרי הופעות במסעדות מצא שופוטינסקי את הקהל שלו ובמהרה ביסס את עצמו כזמר בעל השכר הגבוה ביותר בקרב המהגרים הרוסים.

בשנת 1990, כבר כאמן מפורסם, הגיע שופוטינסקי עם הופעות לברית המועצות. מאז הופיע באופן קבוע עם הופעות ברוסיה ובמדינות ברית המועצות לשעבר. במשך זמן מה המוזיקאי הפופולרי חי למעשה בשתי ערים, וביקר כל הזמן במוסקבה ובלוס אנג'לס. עם זאת, בשנת 2003 החליט שופוטינסקי לעזוב סוף סוף את ארצות הברית ולעבור חזרה לרוסיה.

בסך הכל, במהלך קריירת הזמר הארוכה שלו, הוציא שופוטינסקי כשלושים אלבומי אולפן, כמו גם מספר עצום של אוספים שונים. הרפרטואר שלו כולל שירים של כותבי שירים מפורסמים כמו איגור קרוטוי, אולג מיטייב , ויאצ'סלב דוברינין, קארן קוולריאן , אולג גזמנוב ורבים רבים אחרים. לאחר שביסס את עצמו כאחד מזמרי השאנסון המפורסמים ביותר בבמה הרוסית והאמריקאית, שופוטינסקי שיתף פעולה לרוב עם מבצעים מפורסמים רבים, איתם הקליט שירים בדואט.
==בתרבות==
=== 3 בספטמבר יום שופוטינוב===
חג הלצה שכבר הפך לחלק מהתרבות הרוסית הוא יום הפרידה, או יום שופוטינוב. החג מתחיל ב-2011. אז, באחת הקהילות ברשת חברתית VK, פורסמה תמונה של הראפר האמריקאי ריק רוס עם הטקסט "אני אהפוך את לוח השנה, וזה יהיה שוב השלישי בספטמבר" מהשיר 3 בספטמבר . מאמינים שהצילום הספציפי הזה הפך ויראלי והוליד מאות ממים אחרים. כעת משתמשים קוראים ל-3 בספטמבר "יום שופוטינוב"<ref>https://www.fontanka.ru/2023/09/03/72666779/</ref>.

==קישורים חיצוניים==

* 

== הערות שוליים ==

קטגוריה:זמרים סובייטים
קטגוריה:זמרים רוסים
קטגוריה:זמרי פופ רוסים
קטגוריה:זמרי שאנסון רוסים
קטגוריה:מפיקים מוזיקליים רוסים
קטגוריה:רוסים שנולדו ב-1948
טראוויס בנקס

טראוויס בליג (באנגלית: Travis Bligh; נולד ב-15 בפברואר 1987) הידוע יותר בשם הבמה שלו, טראוויס בנקס הוא מתאבק ניו זילנדי. הוא מוכר בעיקר בשל תקופתו בארגון ההיאבקות WWE כחלק ממחלקת בריטניה של התוכנית NXT, ה-NXT UK. כמו כן, הוא הופיע במספר ארגוני היאבקות עצמאיים כמו Fight Club Pro, What Culture Pro Wrestling, Attack! Pro Wrestling, Revolution Pro Wrestling, ובעיקר ב-Progress Wrestling, שבו הוא היה אלוף עולם.

==חיים אישיים==

כשבליג שימש כמאמן בארגון ההיאבקות Fight Club: Pro, הוא היה מעורב במערכת יחסים עם המתאמנת מילי מקנזי, שהייתה בת 17 באותה התקופה, בעוד שבליג היה בן 30. בשנת 2020, מקנזי האשימה את בנקס בכך שהוא ניצל את מעמדו כדי לתמרן אותה, לפגוע בה נפשית ורגשית ולהטריד אותה. כתוצאה מכך, בנקס שהיה באותו הזמן חלק מארגון ההיאבקות WWE, שוחרר מהחוזה שלו.

==אליפויות והישגים==

* הישגים בארגון ההיאבקות Attack! Pro Wrestling
** אליפות Attack! 24/7 (פעם אחת)

* הישגים בארגון ההיאבקות Defiant Wrestling
** אליפות האינטרנט של Defiant (פעם אחת)

* הישגים בארגון ההיאבקות Fight Club: Pro - FCP
** אליפות העולם של FCP (פעם אחת)
** טורניר הנצח (2016)

* הישגים בארגון ההיאבקות Impact Pro Wrestling - IPW
** אליפות ניו זילנד במשקל כבד של IPW (פעמיים)
** אליפות גביע ארמגדון (פעם אחת)

* הישגים בארגון ההיאבקות Lucha Forever
** אליפות Lucha Forever (פעם אחת)

* הישגים בארגון ההיאבקות New Zealand Wide Pro Wrestling - NZWPW
** אליפות הזוגות של NZWPW (פעם אחת) <small> - עם J.C. סטאר</small>

* הישגים בארגון ההיאבקות Progress Wrestling
** אליפות העולם של Progress (פעם אחת)
** Super Strong Style 16 (2017)

* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-67 מתוך 500 המתאבקים הטובים ביותר לשנת 2018

* הישגים בארגון ההיאבקות Revolution Pro Wrestling - RevPro
** אליפות הזוגות הבריטית הבלתי מעורערת (פעם אחת) <small> - עם כריס ברוקס</small>

* הישגים בארגון ההיאבקות White Wolf Wrestling
** אליפות טריפל W הבלתי מעורערת (פעם אחת)

==קישורים חיצוניים==

==הערות שוליים==

קטגוריה:מתאבקים מקצוענים
קטגוריה:מתאבקי ה-WWE
קטגוריה:מתאבקי ה-NXT
קטגוריה:ניו זילנדים שנולדו ב-1987
בית הכנסת בבודהוואר

בית הכנסת בבודהוואר (בהונגרית: Budavári zsidó imaház) הוא בית כנסת בבודה ברובע הראשון של בודפשט, ברובע של הטירה ההיסטורית, בקומת הקרקע של רחוב מיהאי טאנצ'יץ' 26. בית הכנסת הוקם ככל הנראה בסוף המאה ה-14, וכעבור כ-700 שנה, ב-6 בספטמבר 2018, נחנך ונפתח מחדש על ידי הקהילה היהודית המאוחדת בהונגריה.
חנוכת בית הכנסת על ידי הרב אשר פאית 

== ההיסטוריה של יהודי בודהוואר מימי הביניים ==
=== הרובע היהודי הראשון ובית הכנסת בבודהוואר ===
תולדות הרובע היהודי בבודה ובית הכנסת שלו מגיע עד ימי הביניים. חשוב להזכיר כי העיר בודה נוסדה על ידי בלה הרביעי, מלך הונגריה אחרי הפלישה המונגולית לאירופה, לרבות להונגריה בשנים 1241–1242. המלך בלה, נתן רשות גם ליהודים להתיישב בעיר. המלך הוציא כתב זכויות (פריבילגיות) בשנת 1251, בו הסדיר את זכויותיהם וחירויותם של היהודים. תקנות אלה נותרו בתוקפן פחות או יותר לאורך כל ימי הביניים בשטחה של ממלכת הונגריה. הרובע היהודי הראשון בבודה פסק מלהתקיים לראשונה בשנת 1360 לזמן קצר בגלל חוסר הסובלנות הדתית של לאיוש הראשון, מלך הונגריה, אך בעיקר מפני שהיה זקוק לבתיהם של היהודים, לכן גירש אותם. עם זאת הגירוש לא נמשך זמן רב ומשנת 1364 יכלו היהודים לחזור לבודה. מרכושם ברובע העתיק יכלו להשתמש רק בבית הכנסת. הרובע היהודי הראשון חוסל לתקופה ארוכה יותר בשנת 1420, בתקופת מלך הונגריה זיגיסמונד שהיה זיגיסמונד, קיסר האימפריה הרומית הקדושה.

=== תולדות בית הכנסת בבודהוואר ===
לאחר החפירות והגילוי שוקם חלקית בית הכנסת בשנת 1964, צורף לאחר מכן ל"מוזיאון ההיסטוריה של בודפשט" ותפקד כמקום לתצוגות. החל מסתיו 2018 המקום חזר לייעודו המקורי, כלומר הפך שוב לזירת עבודת ה', אך הוא שמר גם על תפקודו התרבותי הקודם.

=== ציורי קיר בבית הכנסת ===
מגן דוד עם ברכת כוהנים
בבית התפילה נוכל לראות שני ציורי קיר גדולים יותר וכמה שברי ציורי קיר שנחפרו. מבין שני הגדולים מצד שמאל אנו יכולים לקרוא חץ מתוח ובתוכו משפט מתפילת חנה (אמו של שמואל הנביא), ואילו מימין אנו מוצאים ציטוט מספר במדבר, את ברכת הכהנים, בפרסקו של דמות מגן הדוד.

=== הרנסאנס של בית הכנסת ===
לאחר כמעט 700 שנה כאמור, ב-6 בספטמבר 2018, בטקס חנוכה לפני השנה החדשה ה'תשע"ז, חזרו חיי הדת והקהילה בין קירות אחד מבתי הכנסת העתיקים בעולם. דוד ב. קורנשטיין, שגריר ארצות הברית של אמריקה בבודפשט וד"ר יאנוש אדר נשיא הונגריה השתתפו בחנוכת בית הכנסת. שלמה קבש, רבה של קהילת חב"ד בירך. לאחר סיום טקס הכנסת ספר התורה, נשא דברים הרב ברוך אוברלנדר, מייסד ומנהיג תנועת חב"ד בבודפשט והחונך של הרב פיית ובירך את תלמידו שקיבל סמיכה לרבנות.

==ראו גם==
* רשימת בתי הכנסת בהונגריה

== קישורים חיצוניים ==

* https://1.kerulet.ittlakunk.hu/holmi/kultura-szorakozas/kozepkori-zsido-imahaz

קטגוריה:בודפשט: בתי כנסת
קטגוריה:בתי כנסת אשכנזיים
יחסי דומיניקה – קוריאה הדרומית

יחסי דומיניקה–קוריאה הדרומית הם היחסים הדיפלומטיים הרשמיים שבין קהיליית דומיניקה לבין הרפובליקה של קוריאה.

== סקירה כללית ==
בין קהיליית דומיניקה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין קהיליית דומיניקה לבין הרפובליקה של קוריאה כוננו ב-3 בנובמבר 1978. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מדומיניקה לקוריאה הדרומית ===
* מאי 2002 - פייר צ'ארלס, ראש ממשלת דומיניקה

== נציגויות דיפלומטיות ==
* דומיניקה אינה מיוצגת בקוריאה הדרומית, הן בדרג השגרירות הן דרג הקונסולרי.
* קוריאה הדרומית אינה מיוצגת בדומיניקה בדרג השגרירות. קוריאה הדרומית מיוצגת בדומיניקה בדרג הקונסולרי באמצעות קונסוליה רשמית שהיא מחזיקה ברוסו, בירת המדינה. קוריאה הדרומית האמינה את שגרירותה שבסנטו דומינגו, בירת הרפובליקה הדומיניקנית הסמוכה, על דומיניקה.

== קישורים חיצוניים ==
* [http://www.mofa.go.kr/eng/nation/m_4902/view.do?seq=50 Commonwealth of Dominica], אתר משרד החוץ של קוריאה הדרומית

== הערות שוליים ==
אלטריה

קבוצת אלטריה (באנגלית: Altria Group) היא חברה אמריקאית העוסקת בייצור ושיווק של טבק, סיגריות, ומוצרים הנלווים אליהם. כמו כן, היא גם אחת מהחברות הגדולות בעולם הפועלות בתחום זה.
משרדיה הראשיים של החברה שוכנים במדינת וירג'יניה שבארצות הברית.

אלטריה הייתה חברת האם של פיליפ מוריס (יצרנית הסיגריות מרלבורו), עד לפיצול שאירע בין החברות בשנת 2008 כחלק מהסדר בתביעות שהוגשו כנגד תעשיית הטבק בארצות הברית.
במסגרת ההסדר, אלטריה גרופ תמכור את מוצריה בארצות הברית בלבד וחברת פיליפ מוריס תמכור בשאר העולם מחוץ לארצות הברית.

כמו כן בבעלותה החברות ג'ון מידטון, חברת הטבק ללא עישון, ופיליפ מוריס קפיטל.
בנוסף לכך אלטריה מחזיקה גם במניות מיעוט גדולות בחברת אנהאוזר-בוש אינבוו הבלגית, חברת הקנביס הקנדית "קבוצת קורונוס", ויצרנית הסיגריות האלקטרוניות ג'ול.

מניית החברה נסחרת בבורסה לניירות ערך בניו יורק והיא נכללת במדד S&P 500.<ref></ref>

==קישורים חיצוניים==

* 

* 

==הערות שוליים==

קטגוריה:חברות הנסחרות בבורסה לניירות ערך בניו יורק
קטגוריה:חברות אמריקאיות
קטגוריה:עישון
רינג לרדנר

רינגולד וילמר לרדנר (באנגלית: Ringgold Wilmer "Ring" Lardner; 3 במרץ 1885 – 25 בספטמבר 1933) היה בעל טור ועיתונאי ספורט וסופר אמריקאי, אשר ידוע בעיקר בעקבות הסיפורים הקצרים הסאטירים שכתב.

==ביוגרפיה==
לרדנר נולד בנילס, מישיגן, בשנת 1885, בן זקונים למשפחה אמידה.

התחיל את כתיבתו העיתונאית כעיתונאי ספורט בעיתונים קטנים ברחבי ארצות הברית בשנת 1905, בנוסף סיקר את מלחמת העולם הראשונה ככתב פוליטי בשיקגו טריביון, וכתב סיפורים קצרים בנוסף שהתפרסמו. בשנת 1916 הוציא את ספרו המצליח הראשון, You Know Me Al, רומן מכתבים שעוסק בשחקן בייסבול.
כתב מחזות רבים, אחד מהם אף הוצג בברודוויי והוסרט, Elmer The Great. בנוסף כתב מערכונים עבור שיגיונות זיגפלד.
הסרט אלוף, שזכה בפרס אוסקר לעריכה הטובה ביותר לשנת 1949, מבוסס על סיפור קצר שלו.
ספריו פורסמו על ידי מקסוול פרקינס, זכה להוקרה רבה מסופרים ידועים כמו וירג'יניה וולף, ארנסט המינגוויי, סקוט פיצג'רלד. בעקבות חברותו עם פיצג'רלד, הוא שימש השראה לדמות אייב נורת' ברומן האחרון שלו ענוג הוא הלילה.

התחתן עם אליס אבוט, היה אבא לארבעה ילדים, בנו רינג לרדנר הבן היה תסריטאי שזכה באוסקר על התסריט לסרט מ.א.ש.

מת בשנת 1933, כשהיה 48 בן מהתקף לב מסיבוכים של שחפת.

==לקריאה נוספת==
*תספורת והרפתקאות אחרות, תרגום - יהונתן דיין, הוצאת שבע נשמות, 2017. ספרו היחיד שתורגם לעברית.

==קישורים חיצוניים==

* 
* 
* 
* 

קטגוריה:סופרים אמריקאים
קטגוריה:עיתונאי ספורט
קטגוריה:אמריקאים שנפטרו משחפת
קטגוריה:אמריקאים שנולדו ב-1885
קטגוריה:אמריקאים שנפטרו ב-1933
The Highwomen (אלבום)

The Highwomen (בעברית: הנשים הראשיות או הנשים העליונות) הוא אלבום הבכורה של הסופרגרופ האמריקאית The Highwomen.<ref name=":3"></ref><ref name=":4"></ref><ref name=":5"></ref> אלבום הבכורה יצא לאור ב-6 בספטמבר 2019, על ידי חברת התקליטים אלקטרה רקורדס.<ref name=":3" /><ref name=":4" /><ref name=":5" /> מתוך אלבום הבכורה יצאו שני הסינגלים: "Redesigning Women" ו-"Crowded Table".<ref></ref><ref></ref>

אלבום הבכורה הגיע למקום העשירי במצעד הבילבורד 200.<ref></ref>

== רקע ==
בשנת 2016, כששיירס סיימה להקליט את האלבום שלה My Piece of Land, באולפן ההקלטות של המפיק המוזיקלי דייב קוב, גמלה החלטה בליבה ליצור סופרגרופ נשית, שתוציא מוזיקת קאנטרי. זאת כהוקרה לסופרגרופ The Highwaymen (המורכבת מג'וני קאש, ויילון ג'נינגס, וילי נלסון וקריס קריסטופרסון). בסמוך לכך, היה ידוע כי יש מחסור בייצוג של נשים בעולם הקאנטרי ובפסטיבלי הקאנטרי השונים. אחד מהגורמים שהוביל למודעות לכך, היה ה-Me Too. בזמן ששיירס קיימה סיבוב הופעות, היא האזינה רבות לרדיו והופתעה לגלות שיש מחסור בנשים בעולם מוזיקת הקאנטרי ולכן, ערכה רשימה של זמרות קאנטרי שונות. לאחר שהיא הביעה את דעתה בנושא, היא פנתה לפייסבוק במטרה לאתר זמרות קאנטרי.

המפיק המוזיקלי שעבד עמה דייב קוב, המליץ לה ליצור קשר עם ברנדי קרלייל, אותה היא לא הכירה. שיירס פנתה אליה וזו בתגובה השיבה כי להקים סופרגרופ שמורכב מנשים נשמע "רעיון יצירתי וכיפי".<ref name="RollingStone-SiriusXM-2019"></ref> ב-6 באפריל 2019, הוכרז באופן רשמי על הקמת The Highwomen. כמו כן, היו ניסיונות לגרום לאמניות כמו ג'אנל מונה ושריל קרואו להצטרף לסופרגרופ, אך אלה סירבו.<ref name="Variety-MarenMorris-JoinsGroup-2019"></ref> בין היתר, מתייחסות חברות הסופרגרופ לפרויקט ("The Highwomen") כעל "פרויקט חממה", בו זמרות קאנטרי יכולות להתפתח.<ref name="RollingStone-SiriusXM-2019" />

מתוך האלבום יצא הסינגל השיווקי הראשון והיחיד "Highwomen".

== שבחים ==
{| class="wikitable sortable"
|+שבחים שהוענקו ל-The Highwomen
! scope="col" |מוציא לאור
! scope="col" |רשימה
! scope="col" |מיקום
!מקור
|-
! scope="row" |בילבורד
|50 אלבומי השנה של 2019
|8
|<ref></ref>
|-
! scope="row" |אנטרטיינמנט ויקלי
|10 אלבומי השנה של 2019
|4
|<ref></ref>
|-
! scope="row" |רולינג סטון
|100 אלבומי העשור של 19–2010
|77
|<ref></ref>
|-
! scope="row" |Us Weekly
|10 אלבומי השנה של 2019
|5
|<ref></ref>
|}

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":1"></ref>
|
|34,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי בכורה מ-2019
קטגוריה:אלבומי קאנטרי
קטגוריה:אלבומי חברת אלקטרה רקורדס
איגור ניקולייב

איגור יורייביץ' ניקולייב (ברוסית: Игорь Юрьевич Николаев; נולד ב-17 בינואר 1960) הוא מלחין, זמר, גיטריסט, פסנתרן, מוזיקאי, כותב שירים, מפיק ושחקן סובייטי ורוסי. אמן העם של הפדרציה הרוסית בשנת 2019.

==ביוגרפיה==
איגור נולד ב־17 בינואר 1960 בעיר חולמסק, במחוז סחלין, במשפחה יוצרת. השכלה גבוהה איגור קיבל במכון לתרבות במוסקבה. שם למד ניקולייב במחלקת אומנות הבמה. את הקריירה היצירתית שלו החל בקבוצת רציטל (Рецитал), שם ניגן בקלידים. בין שיריו הראשונים של המלחין שהפכו אותו למפורסם הוא "קרחון ימי" (Айсберг) בביצוע של אלה פוגצ'ובה. אלבום של פוגצ'ובה !Schastia v lichnoi zhizni... שיצא ב-1986 מורכב כולו משירים שכתב ניקולייב.

ניקולייב את הופעת הבכורה שלו כזמר עם השיר "מטחנה" (Мельница). אלבום בשם זהה יצא בשנת 1987. אחרי אלבום זה הגיעו עוד שניים ב-1989
- "ממלכה של מראת עקומות" (Королевство Кривых Зеркал), "פנטסטיקה" (Фантастика). ניקולייב כתב שירים רבים, אשר מאוחר יותר פרסמו לא רק אותו, אלא גם את המבצעים. בין להיטים כאלה ניתן למצוא "יין פטל" (Малиновое вино), "צבעונים צהובים" (Желтые тюльпаны), "בוא נשתה לאהבה" (Выпьем за любовь).

==קישורים חיצוניים==

* 

== הערות שוליים ==

קטגוריה:זמרים סובייטים
קטגוריה:מלחינים רוסים
קטגוריה:זמרים רוסים
קטגוריה:זמרי פופ רוסים
קטגוריה:מפיקים מוזיקליים רוסים
קטגוריה:רוסים שנולדו במאה ה-20
קטגוריה:רוסים שנולדו ב-1960
דני שובבני: קרוז קונטרול

דני שובבני: קרוז קונטרול (באנגלית: Dennis the Menace: Cruise Control) הוא סרט הנפשה טלוויזיוני אמריקאי מסוגת קומדיה והרפתקאות, אשר מבוסס על סדרת ההנפשה "דני שובבני", סדרה המבוססת על רצועת קומיקס בעלת אותו שם. הסרט בוים על ידי פטריק א. ונטורה, נכתב על ידי סטיבן לינט וסידנה קלארק, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא הרביעי בסדרה.

הסרט שודר לראשונה בארצות הברית בערוץ ניקלודיאון ב-27 באוקטובר 2002, כאשר זהו הפרויקט הראשון שמבוסס על רצועת הקומיקס לאחר מותו של האנק קטצ'אם, יוצר הקומיקס. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-72 דקות, ושפת המקור שלו היא אנגלית.

== תקציר העלילה ==
יורם, השכן הסובל של דני, מחליט לצאת לשייט בספינה יחד עם אשתו מרים, כדי להתרחק מדני שלא מפסיק לעשות לו בעיות. להפתעתו של יורם, דני, הוריו, כלבו וחבריו נמצאים גם על השייט, בו דני וחבריו מכירים נסיכה בשם ליאנה. בשיט, הנסיכה ליאנה הופנטה על ידי יועצה קרייגור, אשר רוצה את כס המלוכה ואת כל כספה. במהלך הסרט רואים כיצד דני וחבריו, גיל ונילי, עוזרים לנסיכה ליאנה ומצילים את המצב, בזמן שהם עושים שטויות ודברים מצחיקים.

== דמויות ומדבבים ==
בימוי הדיבוב העברי נעשה על ידי עמי מנדלמן, והופק על ידי יעל אללוף ודן שצברג.
{| class="wikitable plainrowheaders" style="text-align:center;"
!שם הדמות בעברית
!שם הדמות במקור
!מדבב/ת באנגלית
!מדבב/ת בעברית
!תיאור הדמות
|-
|דני תומר
|דניס מיטשל
|פיט קרונקייט
|עומר שטיינברג
|ילד בלונדיני שובב
|-
|נילי
|מרגרט וייד
| rowspan="2" |ג'יני אליאס
| rowspan="2" |מייה קדוש
|ילדה שחצנית ומרגיזה
|-
|גיל
|ג'ואי מקדונלד
|חברו הטוב של דני
|-
| colspan="2" |הנסיכה ליאנה
|טבית'ה סנט ג'רמיין
|אורלי תגר
|נסיכה שהופנטה
|-
|יורם יובל
|ג'ורג' וילסון
|טום ארנולד
| rowspan="3" |עמי מנדלמן
|שכנו הסובל של דני
|-
| colspan="2" |קרייגור
|ג'ים בירנס
|יועצה של הנסיכה ליאנה
|-
|טיתון
|הקטור
|גרי צ'לק
|גנב
|-
|רינה תומר
|אליס מיטשל
| rowspan="2" |מרילין ליגטסטון
|טליה ברקאי
|אמו של דני
|-
|מרים יובל
|מרת'ה וילסון
|אורלי קטן
|אשתו של יורם
|-
|דוד תומר
|הנרי מיטשל
|מוריס לאמרץ'
|דן שצברג
|אביו של דני
|-
|אפרים
|ג'ינקס
|ריצ'רד ניומן
|גדי לוי
|גנב
|-
|הב
|רוף
| colspan="2" |לי טוקאר
|כלבו של דני
|}
בנוסף דיבב בדיבוב העברי רועי קקון.

== קישורים חיצוניים ==

* 

== הערות שוליים ==

קטגוריה:סרטים מבוססי סדרות טלוויזיה
קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
קטגוריה:סרטים באנגלית
קרוז קונטרול
קטגוריה:סרטי 2002
הבחירות הפרלמנטריות במצרים 2020

איור המציג את מספר מושבי הפרלמנט הנבחרים והמינויים בפרלמנט המצרי [[2020

]]
הבחירות הפרלמנטריות במצרים 2020 הן הבחירות הכלליות במדינה, שהתקיימו בסוף אוקטובר 2020, בהליך בחירות אלה קם הסנאט המצרי, והציבור המצרי הצביע בבחירה כפולה, לסנאט ולפרלמנט המצרי בשיטת בית נבחרים דו מושבי, עליון ותחתון, לאחר ההצעה להחזרת שיטה זו, שהייתה נהוגה קודם ל-2013, אז פורקה והפרלמנט אוחד לכדי בית יחיד.

מספר המושבים לנשים ומפלגות פוליטיות אליהן הם משתייכים בשלב הראשון של הבחירות לבית הנבחרים (לשכת הפרלמנט הראשונה) במצרים [[2020
 
 
 
 
 
 
 
 
 
 ]]

==תאריך המקור==
הבחירות היו צפויות להתקיים בתחילה באפריל או מאי 2020. אך הנשיא עבד אל-פתאח א-סיסי הורה לפרלמנט להקפיא את פעילותו ב-1 באוקטובר 2019 והציב את הביטחון הלאומי המצרי האחראית על יצירת רשימות מועמדים, כאשר הרציונל היה בכך שהמודיעין הכללי של מצרים, שהייתה אחראית על בדיקת מועמדים בבחירות הפרלמנטריות במצרים 2015, לא עשתה עבודה טובה באופן מספק כאשר יצרה את ברית אהבת מצרים אשר הרכיבה מספר רשימות מטעם המודיעין הכללי. ב-11 בספטמבר 2020, הודיעה ועדת הבחירות המצרית כי הבחירות ייערכו ב-24 וב-25 באוקטובר 2020.

==רקע==
מועצת השורא שבעבר שימשה כבית העליון של הפרלמנט המצרי, בוטלה בעקבות פרסומה של חוקת מצרים בשנת 2014. עם זאת, תיקונים לחוקה שאושרו במשאל העם בשנת 2019 החזירו בית עליון בשם הסנאט שיחליף את מועצת השורא, ויחזיר את הפרלמנט למודל דו ביתי. הסנאט החדש יכלול כ-120 חברים נבחרים ו-60 שימונו על ידי הנשיא המכהן.

==מתמודדים==
דמויות רבות ושונות אשר אינן חלק מהשלטון, בהן זיאד אללאימי שהיה מהפעילים בהפגנות נגד משטרו של חוסני מובארכ, הישאם פואד, עומר אל-שנתי וחוסאם מואניס נעצרו ב-25 ביוני 2019 באשמה של "ניסון להפלת מדינה". חלק מהעצורים היו חלק מברית בשם "קואליציית התקווה" קבוצה אופוזיציונית התומכת בדמוקרטיה ששקלה להתמודד בבחירות לפרלמנט. ארגונים אחרים שהיו מעורבים בברית כללו את התנועה הדמוקרטית האזרחית . גורם במצרים טענו כי הסיבה למעצרים היא חוסר הנכונות של הפעילים לשיתוף פעולה עם מנגנוני הביטחון הלאומי המצרי.

==הערות שוליים==

נפות השלב השני: 13 הפרובינציות}}= כמו הבא: קהיר, קליוביה, דקליה, מנופיה, גרביה, כפר אל שייך, שרקיה, דמיאטה, פורט סעיד, איסמעיליה, סואץ, צפון סיני, דרום סיני * המספר הכולל של נפות במצרים = 27 הפרובינציות

מצרים
קטגוריה:מערכות בחירות פרלמנטריות
קטגוריה:מצרים: בחירות
קטגוריה:2020 במצרים
קיבוגה

מחוז קיבוגה (באנגלית, בסוואהילי: Kiboga) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, קיבוגה.

== מיקום ==
המחוז גובל במחוז קיאנקוונצי מצפון מערב, במחוז נאקאסאקה מצפון מזרח, במחוז מיטיאנה מדרום ובמחוז קסנדה מדרום מערב. מטה המחוז יושב במחוז מובנדה. עיר הבירה והעיר הגדולה של המחוז היא קיבוגה.

== רקע ==
המחוז הוקם בשנת 1991. דרך המחוז עובר כביש ראשי שמחבר את עיר הבירה של אוגנדה, קמפלה עם העיר הוימה, בסיס התעשייה הפטרוכימית של המדינה. בשנת 2010, הפך החלק המערבי של המחוז, למחוז עצמאי בשם מחוז קיאנקוונצי.

== כלכלה ==
בדומה לשאר המדינה, רוב כלכלת המחוז נשענת על חקלאות.

== אוכלוסייה ==
קצב גידול האוכלוסייה הוא 4.3% בשנה. כ-72% מתושבי המחוז גרים באזורים כפריים.
{| class="wikitable sortable"
!שנה
!אומדן אוכלוסייה
|-
|1991
|98,200
|-
|2002
|108,900
|-
|2012
|148,200
|}

== קישורים חיצוניים ==
* 
* [http://www.ugandatravelguide.com/kiboga-district.html מחוז קיבוגה], מדריך התיירות של אוגנדה

== הערות שוליים ==

קטגוריה:אוגנדה: מחוזות
אולג גזמנוב

אולג מיכאילוביץ' גזמנוב (ברוסית: Олег Михайлович Газманов; נולד ב-22 ביוני 1951) הוא זמר אסטרדה, מלחין, משורר, שחקן, מפיק סובייטי ויהודי-רוסי. בשנת 2001 הוענק לו תואר אמן העם של הפדרציה הרוסית.

==ביוגרפיה==
גזמנוב נולד ב־22 ביולי 1951 במשפחה צבאית. אביו מיכאיל סמיונוביץ' גזמנוב ממוצא רוסי, ואימו זינאידה אברמובנה גזמנובה לבית אלטשולר הייתה יהודיה.

את ילדותו בילה בקלינינגרד. לאחר סיום לימודיו, עבר לבית הספר הגבוה להנדסה ימית. בסוף לימודיו, בהיותו סגן, שירת ליד ריגה. כשחזר לרוסיה, החל לעבוד במחלקה של בית הספר שלו, וללמוד בבית הספר לתארים מתקדמים.

גזמנוב נסחף על ידי המוזיקה, עזב את המדע והחל ללמוד בבית ספר למוזיקה. לאחר שהפך למלחין, זכה לפופולריות הראשונה שלו על הבמה בשנת 1988. שנה לאחר מכן החלו הופעות סולו.

בשנת 1989 הקים להקה, שיר וקליפ "אסקדרון" (Эскадрон), שהפכו לפופולריים. בסוף שנות השמונים הופיע עם בנו, רודיון גזמנוב.

אלבומו הראשון "אסקדרון" (Эскадрон) זכה להצלחה רבה ביותר. הוא שר להיטים בסגנון היורו-דיסקו הפופולרי, שהפך ל"כרטיס הביקור" של גזמנוב: "פוטנה" (Путана) ,"אסקדרון" (Эскадрон), "ייסאול" (Есаул), "חכי" (Дождись), "רוח טרייה" (Свежий ветер) ועוד שירים.

בשנת 1992 הוזמן למונטה קרלו, ושם קיבל את פרס "פרסי המוזיקה העולמית" כזמר הנמכר ביותר ברוסיה.

מאז ה-6 באוקטובר 2022 הוא נתון לסנקציות מכל מדינות האיחוד האירופי ומדינות אחרות, בשל תמיכתו בפלישה הרוסית לאוקראינה.

==קישורים חיצוניים==

* 

== הערות שוליים ==

קטגוריה:זמרים סובייטים
קטגוריה:מלחינים רוסים
קטגוריה:זמרים רוסים
קטגוריה:זמרים יהודים רוסים
קטגוריה:זמרי פופ רוסים
קטגוריה:מקבלי עיטור ההצטיינות למען המולדת
קטגוריה:זוכי פרס המוזיקה העולמי: רוסים
קטגוריה:מפיקים מוזיקליים רוסים
קטגוריה:מקבלי עיטור הידידות (רוסיה)
קטגוריה:רוסים שנולדו במאה ה-20
קטגוריה:רוסים שנולדו ב-1951